CELEX: 62015TN0047
Language: et
Date: 2015-02-02 00:00:00
Title: Kohtuasi T-47/15: 2. veebruaril 2015 esitatud hagi – Saksamaa versus komisjon

20.4.2015   
            
            
               ET
            
            
               Euroopa Liidu Teataja
            
            
               C 127/31
            
         2. veebruaril 2015 esitatud hagi – Saksamaa versus komisjon
   (Kohtuasi T-47/15)
   (2015/C 127/43)
   Kohtumenetluse keel: saksa
   
      Pooled
   
   
      Hageja: Saksamaa Liitvabariik (esindajad: T. Henze, K. Petersen ja advokaat T. Lübbig)
   
      Kostja: Euroopa Komisjon
   
      Nõuded
   
   Hageja palub:
   
               —
            
            
               tühistada vastavalt ELTL artiklile 264 komisjoni 25. novembri 2014. aasta otsus C(2014) 8786 (final) menetluses Riigiabi SA.33995 (2013) (ex 2013/NN) – Saksamaa, taastuvenergia toetamine ja energia suurtarbijatele taastuvenergiaseadusest tuleneva lisatasu vähendamine;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide: ilmne hindamisviga asjaolude käsitlemisel
               Euroopa Komisjon ei hinnanud õigesti kohtuasja aluseks olevaid asjaolusid, nimelt seaduse, millega muudetakse prioriteetseks taastuvad energiaallikad (taastuvenergiaseadus), toimimise viisi ja eelkõige selle seaduse kohast rahavoogude süsteemi. Lisaks ei mõistnud komisjon „riigi” rolli seadusandjana ja järelevalveasutuste kandjana ning tuletas sellest vääralt kontrolliolukorra.
            
         
               2.
            
            
               Teine väide: erilised tasakaalustavad eeskirjad ei ole „soodustus”
               Euroopa Komisjon rikkus ELTL artikli 107 lõike 1 kohaldamisel õigusnormi, kuna ta leidis, et tegemist on energia suurtarbijate soodustamisega, mis ei ole kooskõlas Euroopa Kohtu praktikaga.
            
         
               3.
            
            
               Kolmas väide: tegemist ei ole riigi poolt või riigi ressurssidest antava väidetava soodustusega
               Euroopa Komisjon kohaldas ELTL artikli 107 lõiget 1 ka selles mõttes vääralt, et ta lähtus sellest, et riigiasutused teostavad kontrolli taastuvenergiaseaduse süsteemis osalevate erinevate eraõiguslike äriühingute vara üle.